Xas akken Ʃli yekker-d deg yisefra, yettaf iman-is deg-sen ur as-d-tusi ara takti iwakken ula d netta ad yini akk ayen i t-yerḥan ayen i t-iqerḥen i t-iceɣben iwakken ad yerr imeṭṭawen-is d isefra, iwakken ad tixfif fell-as teεkemt armi yeɣra adlis-agi n yisefra. Akka i yebda Ʃli yessefruy. Tamedyazt-is; yettaru-tt s tira n Mulud Mεemri imi d wagi i yufa deg udlis-nni yellan gar yifassen-is. Yura aṭas n yisefra ɣef tudert, ɣef tmeddurt ɣef tsertit akken i d-yexdem aseglem tarudemt i waṭas n wudmawen n tsertit n tallit-nni tamezwarut d wudmawen-nni n tegrawla yecban, Ben Bella, Ben Mhidi, Σeban Remḍan...